**Pachetul 1 - CURSURI FACULTATIVE TRANSVERSALE**

**Se pot inscrie studentii USAMVCN nivel LICENTA din orice an de studiu**

Inscrierile se fac pana în data de 10.10.2021

1. **ONE HEALTH**

Titularii activităţilor de curs: Prof. Dr. Andrei Daniel Mihalca, Prof. Dr. Ramona Suharoschi, Prof. Dr. Maria Rodica Sima, Conf. Dr. Mignon Sandor, Șef lucrări Dr. Cristina Hegeduș

1 ora CURS + 1 ora SEMINAR (online) Semestrul I 2021-2022

Cursul transversal facultativ **One Health** este un curs deschis sub această formă în premieră națională. Anul acesta, activitățile se vor desfășura on-line, având în vedere restricțiile sanitare impuse de pandemia de COVID-19. Activitățile constau în 14 ore de curs și 14 ore de seminarii predate de cinci cadre didactice, câte unul de la fiecare facultate a Universității de Științe Agricole și Medicină Veterinară din Cluj-Napoca. Temele acoperă de la noțiuni de bază privind conceptul de One Health, până la aplicare acetui concept în domeniul bolilor emergente, al epidemiilor și pandemiilor, în domeniul calității și siguranței alimentare, bunăstarea animalelor, biosecuritate, reziduuri de pesticide. sănătatea solului și a plantelor și diverse studii de caz. Cursul se oferă gratuit tuturor studenților înmatriculați la un program de licența în cadrul USAMV Cluj-Napoca. Pentru înregistrare la curs vă rugăm folosiți formularul din link-ul de mai jos.

[**https://docs.google.com/forms/d/e/1FAIpQLSexMO4DQJqbTr0jR8JgDRhmXzOj5o6-VI0TpPXuEctFmog2IA/viewform**](https://docs.google.com/forms/d/e/1FAIpQLSexMO4DQJqbTr0jR8JgDRhmXzOj5o6-VI0TpPXuEctFmog2IA/viewform)

In formular, se gaseste linkul catre fisa disciplinei actualizata precum si catre un Spreadsheet cu orarul activitatilor.

1. **ANTREPRENORIAT** **conf. dr. Călin Vac**, inscrieri la adresa **calin.vac@usamvcluj.ro**

1 ora CURS + 1 ora SEMINAR (online) Semestrul I 2021-2022

Cursul de **Antreprenoriat** are o componentă teoretică cu o durată de 14 ore, în module săptămânale de câte 1 oră, pe parcursul unui semestru şi se încheie cu un examen de tip grilă. Pe de altă parte, având un puternic caracter practic şi aplicativ, disciplina prevede și 14 ore de seminar, în cadrul cărora cursanții să deprindă abilităţi practice efective de management, marketing şi cultură organizaţională, care să-i ajute pe viitor să-şi dezvolte o gândire de tip business pe care să o aplice în propriile lor iniţiative. Educaţia antreprenorială este absolut necesară pentru orice viitor antreprenor şi se dobândeşte prin acumularea noţiunilor şi strategiilor generale de management şi marketing al firmelor, la nivel IMM şi corporatist, coroborate cu deprinderi practice de planificare, gestiune resurselor, analiza riscurilor sau analiza oportunităţilor. Astfel, din punct de vedere practic, cursul se va focusa atât pe colaborarea cu un partener extern din mediul economic (colaborare finalizată cu un *chestionar* care va sintetiza experienţele deja acumulate ale acestuia), cât și pe dezvoltarea unui mic plan de afaceri cât mai competitiv, sintetizat într-un *model business Canvas*, pornind de la ideile şi intenţiile cursanţilor şi rafinate cu sprijinul lectorului coordonator.

1. **COMUNICAREA NEW MEDIA ŞI CONSTRUCŢIA DE BRAND ÎN ONLINE (în RO și ENGLEZA) dr. Alina Nechita,** **alinanechitacj@gmail.com**

1 ora CURS + 1 ora SEMINAR (online) Semestrul I 2021-2022

Cursuleste conceput astfel încât, la finalizarea lui, studenţii vor deţine cunoştinţele necesare realizării şi administrării corecte a conturilor tip business în reţelele de socializare Facebook şi Instagram, vor şti cum să procedeze pentru păstrarea unei reputaţii curate în online şi cum să realizeze corect postări diferite din punct de vedere tehnic (text, foto şi video), să editeze corect fotografii, să realizeze şi monteze materiale filmate de ei. De asemenea, participanţii la curs vor afla cum să creeze o strategie de brand în online şi cum să construiască un brand personal sau de produs care să dureze. Cursul este unul interactiv. Fiecare participant va avea ocazia să testeze practic informaţiile predate.

The course is designed so that, after one semester, students will have the knowledge necessary to properly create and manage business accounts in social networks (Facebook and Instagram), will know how to proceed to maintain a clean reputation online and how to make multimedia posts correctly, in social media (text, photo and video), to edit photos correctly, to make and edit materials filmed by them. Course participants will also learn how to create an online brand strategy and how to build a lasting personal or product brand.

1. **BIOINFORMATICA Titular curs: Bogdan Mirauta**

2 ore CURS + 2 ore SEMINAR (online) Semestrul I 2021-2022

***Bogdan Mirauta*** *este doctor in bioinformatica si biologie computationala al Universitatii Paris VI, Sorbona si fost postdoctorand la Institutul European de Bioinformatica. In prezent este Senior Data Scientist la Eagle Genomics.*

**Inscrierea se face la acest link: https://forms.gle/43cpw1tTanSPzB5J8**

Bioinformatica este analiza datelor biologice cu metode informatice. Bioinformatica este un domeniu cheie in stiintele vietii, inclusiv in analizele privind plantele, animalele si microorganismele. Cerinte participare:

* Participantii in cadrul cursului de bioinformatica trebuie sa stapaneasca cunostintele de baza in biologie moleculara si sa aiba cunostine minimale de statistica.
* Cursul este potrivit pentur studentii din anii terminali si master.

In cadrul cursului vom aborda:

* Metodele bioinformatice de baza folosite in biologia moleculara, de exemplu pentru analiza expresiei ARN sau interpretarea functionala
* Resursele de date dezvoltate la nivel european, de exemplu Ensembl, portalul de informatii pentru genomuri
* Utilizarea Python in bioinformatica si metodele de statistica utilizate in bioinformatica.

La finalul cursului, unu student va reusi sa realizeze de la A la Z analize de bioinformatica de baza utilizand metode bioinformatice din domeniul public.